Kristoffer Ajer lånes ut til Kilmarnock
Ajer har slitt med spilletid siden han kom til den skotske toppklubben. Celtic-trener Brendan Rodgers bekrefter opplysningene overfor avisen Daily Record. – Kristoffer drar til Kilmarnock. Han hadde et par muligheter, men det blir bra for ham å spille der. Han har funnet seg til rette her, og nå kan han spille resten av sesongen et sted vi kan følge ham nøye, sier Rodgers. Studerer medisin: Slik er Ajers liv i Celtic Kilmarnock ligger tredje sist på tabellen i den skotske toppdivisjonen. Ajer sier til TV 2 at han også hadde tilbud fra engelske klubber, men de ville helst bruke ham på midtbanen. – Brendan Rodgers ville at jeg skulle være i nærheten av Glasgow. Det har gått veldig bra de siste månedene, og nå er det bestemt at det blir midtstopper som blir min posisjon, sier Kristoffer Ajer til TV 2. – Celtic vil se meg som midtstopper, og de vil se meg i den skotske ligaen. Nå blir det viktig for meg å få spilletid og erfaring som midtstopper, sier 18-åringen. Husker du? Ajer scoret fire mål for Start Ajer håper at debuten kommer i cupkampen mot Hamilton til helgen.
Celtic låner ut norske Kristoffer Ajer (18) til Kilmarnock ut sesongen.